open-index/open-wikipedia-markdown huggingface dataset:
Pioneer 2

**Pioneer 2**, denominada tamén como **Able 3**, foi unha sonda espacial que se intentou lanzar cara a Lúa por parte dos Estados Unidos de América.

## Características 
Pioneer 2 foi lanzada o 8 de novembro de 1958 mediante un foguete Thor-Able desde a base espacial de Cabo Cañaveral cara a Lúa, pero a terceira fase do foguete non chegou a acenderse e a sonda acadou unha altura máxima de 1550&nbsp;km antes de volver a caer á Terra e desintegrarse na atmosfera.

A orixe da Pioneer 2, xunto coas súas irmás Pioneer 0 e Pioneer 1, está na aprobación en 1958 por parte dos Estados Unidos do primeiro plan para exploración lunar que deu lugar a cinco proxectos da Advanced Research Project Agency: tres xestionados pola USAF e dous polo Exército. O proxecto das Pioner luares foi transferido á NASA moi pouco despois da creación da axencia aeroespacial e a Pioneer 2 foi lanzada cara a Lúa tan só uns días despois da súa fundación.

A misión orixinal de Pioneer 2 era facer unha viaxe ata a Lúa e unha vez alí frear e entrar en órbita para facer medicións científicas, pero debido a que a terceira etapa do foguete portador non se acendeu acadou tan só 1550&nbsp;km de altura antes de volver a caer á Terra aos 45 minutos do lanzamento. Durante o curto voo os instrumentos de a bordo realizaron algunhas medicións conseguindo facer un pouco de ciencia útil, descubrindo que na zona ecuatorial da Terra o fluxo de radiación era maior do previamente calculado e que a densidade de micrometeoritos na zona próxima á Terra e maior que no espazo máis afastado.

## Nave espacial 
A estrutura da nave, de fibra de vidro, tiña forma de dous conos truncados unidos pola base mediante un cilindro baixo, cun conxunto de oito pequenos foguetes e unha antena dipolo nun dos extremos e un foguete de 13,3 kN de impulso no outro extremo, baseado no mísil aire-aire Falcon. Este último foguete tiña como misión frear a sonda ao seu paso pola Lúa para entrar na súa órbita. A nave tiña pintado un patrón de bandas brancas e escuras para como control térmico pasivo e a alimentación eléctrica era proporcionada por un conxunto de baterías de níquel-cadmio para a ignición dos foguetes, de prata para a cámara e de mercurio para o resto de sistemas. As transmisións terían lugar na frecuencia de 108,06 MHz para telemetría e medicións Doppler e a recepción de ordes desde a Terra faríase na frecuencia de 115&nbsp;MHz. A nave estabilizaríase mediante xiro a 1,8 revolucións por segundo. En total, a sonda tiña unha altura de 76&nbsp;cm, un diámetro de 72,5&nbsp;cm e un peso de 39,5&nbsp;kg.

## Instrumentos científicos 
A nave contaba coa seguinte instrumentación científica, totalizando 15,6&nbsp;kg de masa:

*Unha cámara para o rango visible que substituíu o modelo de cámara infravermella que levaban as Pioneer 0 e 1.
*Un contador de radiación.
*Un magnetómetro sinxelo.
*Un micrófono usado como detector de impactos de meteoritos.
*Resistores sensibles á temperatura para medir as condicións internas da sonda.

## Notas 
## Véxase tamén 
### Outros artigos 
*Thor Able
Manuel Cendón Caíña

**Manuel Francisco Cendón Caíña** é un político galego, exalcalde de Beariz.

## Traxectoria 
Foi nomeado recadador de cédulas de Beariz en 1941. Accedeu á alcaldía de Beariz tras as primeiras eleccións democráticas, encabezando a candidatura de Coalición Democrática. Nesa lexislatura acadou cinco concelleiros, fronte aos catro de UCD.

Foi xulgado en 1990 con Laureano Caride Romero e Cándido Cabanelas Barros acusados de falsificación de documento público, para facilitar a afiliación ao réxime xeral agrario da Seguridade Social de vecinos de Beariz.

## Notas 
## Véxase tamén 
### Outros artigos 
* Eleccións municipais en Beariz
Rochford

**Rochford** é unha vila do distrito de Rochford, no condado de Essex. Atópase a uns 69&nbsp;km do centro de Londres e aproximadamente a 34&nbsp;km da principal cidade de Essex, Chelmsford. Segundo o censo de 2001 a parroquia civil de Rochford, que abrangue a propia vila e o Aeroporto de Londres-Southend, tiña unha poboación de 7&nbsp;610 habitantes, que aumentaron a 8&nbsp;471 no censo de 2011.

## Notas 
## Véxase tamén 
### Ligazóns externas 
*Páxina oficial
Kablammo!

***Kablammo!*** é o sexto álbum da banda norteirlandesa de rock alternativo Ash, publicado o 25 de maio de 2015 a través do selo earMUSIC. Trátase do seu primeiro disco dende o *Twilight of the Innocents* de 2007, sendo o seu período máis longo entre dous álbums.

## Listaxe de cancións
The Bright Lights of America

***The Bright Lights of America*** é o sexto álbum da banda estadounidense de punk rock Anti-Flag, publicado o 1 de abril de 2008 a través do selo RCA Records. A meirande parte do disco apareceu no MySpace do grupo o día 24 de marzo. Este traballo é bastante diferente dos anteriores, sendo o primeiro en contar cunha sección de cordas e coros de nenos. A banda foi criticada por este feito, xa que afastouse bastante do seu estilo habitual.

## Listaxe de cancións
Antonio Menéndez Franco

[miniatura|225px|Redacción de *La Idea Moderna*: Enrique Rodríguez Garrido, Julio Núñez González, **Antonio Menéndez Franco**, [José Vega Blanco, Luís Gago Alonso e Juan Rof Codina.]]
**Antonio Menéndez Franco**, finado en Lugo o 10 de marzo de 1933, foi un xornalista galego.

## Traxecroria 
Fillo de Juan Antonio Menéndez, o impresor e propietario de *La Idea Moderna*. Foi redactor do periódico e á morte do seu pai, en 1911, sucedéuno como propietario. Despois colaborou en *La Voz de la Verdad*, *El Pueblo Gallego* e *Vanguardia Gallega* así como noutros periódicos de Lugo. Foi elixido concelleiro en Lugo polo Partido Liberal en 1911 e 1915.

## Notas
Speak Squeak Creak

***Speak Squeak Creak*** é o álbum de estrea da banda xaponesa de noise rock Melt-Banana, publicado en setembro de 1994 a través do selo NUX Organization. O disco sería relanzado en abril de 2001 por A-Zap, editándose por vez primeira en CD. *Speak Squeak Creak* gravouno Steve Albini nun soto de Chicago entre xuño e xullo de 1994, baixo a produción de KK Null.

A derradeira canción do álbum se título son os outros 24 temas soando á mesma vez.

## Listaxe de cancións
Süjbaataryn Batbold

**Süjbaataryn Batbold** ou Süjbaatar Batbold (1963) é un político mongol que ocupou o cargo de primeiro ministro dende o 29 de outubro de 2009 até o 10 de agosto de 2012. Previamente foi ministro de Asuntos Exteriores no goberno do seu predecesor, Sanjaagiin Bayar.

Batbold estudou no Instituto Estatal de Relacións Internacionais de Moscova entre 1980 e 1986.  Entre 1988 e 2002 foi dirixente de varias empresas. Está divorciado e ten cinco fillos.

Accedeu ao posto de primeiro ministro tras a renuncia de Bayar por motivos de saúde. A súa candidatura foi presentada polo gobernante Partido Revolucionario do Pobo de Mongolia e foi aprobada polo presidente Tsakhiagiin Elbegdorj. Esperábase que no seu mandato conseguise máis investimentos para fomentar a explotación dos recursos mineiros do país.

## Notas
Monceaux-sur-Dordogne

**Monceaux-sur-Dordogne** (en occitano **Mont Ciaus**) é unha comuna e poboación de Francia, na rexión de Lemosín, departamento de Corrèze, no distrito de Tulle e cantón de Argentat.

A súa poboación no censo de 2008 era de 679 habitantes.

Non está integrada en ningunha *Communauté de communes*.

## Notas 
## Véxase tamén 
### Ligazóns externas 
* INSEE
Juan Antonio Menéndez

**Juan Antonio Menéndez**, finado en Lugo o 6 de agosto de 1911, foi un impresor e xornalista galego.

## Traxectoria 
Impresor instalado en Lugo. Fundou o periódico *El Buscapié* en 1880 e foi o propietario de *La Idea Moderna*.

Foi pai do tamén xornalista Antonio Menéndez Franco.

## Notas
Carmina Burana (Carl Orff)

miniatura|250px|Carl Orff.
miniatura|250px|A roda da fortuna.
miniatura|250px|Unha representación da obra.
***Carmina Burana*** é unha cantata escénica do século XX composta por Carl Orff entre 1935 e 1936, empregando como texto algúns dos poemas medievais de *Carmina Burana*. Estreouse o 8 de xuño de 1937 na Alte Oper de Frankfurt dirixida por Oskar Wälterlin.

A versión de Orff constitúe, xunto con *Catulli Carmina* e *Trionfo di Afrodite*, a triloxía *Trionfi*. Orff subtitulou a composición: *Cantiones profanæ cantoribus et choris cantandæ comitantibus instrumentis atque imaginibus magicis* (en galego: «Cancións laicas para cantantes e coreutas para ser cantadas xunto a instrumentos e imaxes máxicas»). O primeiro e último movementos da peza chámanse ''* ("Fortuna, Emperatriz do Mundo") e comeza co famoso "O Fortuna".

## Estrutura e contido
A obra, unha escolma musicada de textos dos *Carmina Burana*, estrutúrase arredor de tres grandes temas: primavera, a taberna, o amor. Abre e pecha co *Fortuna, emperadora do mundo*, que resume a visión da vida presente en toda a obra.
### Contido
**Fortuna Imperatrix Mundi (Fortune, Emperadora do Mundo)**

1. O Fortuna

2. Fortune plango vulnera

**I. Primo vere (Na primavera)**

3. Veris leta facies

4. Omnia sol temperat

5. Ecce gratum

**Uf dem anger (No prado)**

6. Tanz

7. Floret silva nobilis

8. Chramer, gip die varwe mir (alemán)

9. Reie (alemán)

10. Were diu werlt alle min (alemán)

**II. In Taberna (Na taberna)**

11. Estuans interius

12. Olim lacus colueram

13. Ego sum abbas

14. In taberna quando sumus

*'III. Cour d'amours (O tribunal do Amor)**

15. Amor volat undique

16. Dies, nox et omnia

17. Stetit puella

18. Circa mea pectora

19. Si puer cum puellula

20. Veni, veni, venias

21. In truitina

22. Tempus est iocundum

23. Dulcissime

**Blanziflor et Helena**

24. Ave formosissima

**Fortuna Imperatrix Mundi'''

25. O Fortuna
## Véxase tamén
### Ligazóns externas
* Ficha en Classical.net 
* Libreto con traducións a catalán e castelán
Editorial Compostela

A **Editorial Compostela**, fundada en 1938 en Santiago de Compostela por Juan Sáenz-Díez García, é a editorial do xornal *El Correo Gallego*, pertencentes ámbalas dúas empresas ao *Grupo Correo Gallego*.
## Descrición 
Foi propietaria dos desaparecidos *El Compostelano* e *La Noche*. Dedícase á publicación, impresión, edición e/ou venda de periódicos, libros, boletíns como o Diario Oficial de Galicia, revistas e produtos audiovisuais, como a serie de televisión *Pratos Combinados*.

### Obras publicadas 
[miniatura|A [Biblioteca 114 é un dos produtos da Editorial Compostela.]]
Entre outras, sacou do prelo as seguintes:

* A Biblioteca 114 (1991-1992).
* *Mil catrocentos dez nomes galegos de home e de muller* (1993), en colaboración coa Mesa pola Normalización Lingüística.
* *Gallegos. Quién es quien en la Galicia del siglo XXI* (2002).

## Notas 
## Véxase tamén 
### Bibliografía 
* "Compostela SA, Editorial" en *Gran Enciclopedia Galega Silverio Cañada*
* "Compostela S A, Editorial" en *Enciclopedia Galega Universal*, t. 6, p.&nbsp;77.
* "Compostela S A, Editorial" en *Diccionario Enciclopédico Galego Universal*, t. 17, p.&nbsp;60.
### Ligazóns externas 
* EditorialCompostela.com
Juan José Cebrián Franco

**Juan José Cebrián Franco**, nado o 6 de xuño de 1933 en Santiago de Compostela e finado o 25 de xullo de 2009 tamén en Santiago, foi un sacerdote católico e escritor galego en lingua castelá. Tomou posesión como cóengo da Catedral de Santiago de Compostela un mes antes de falecer.

## Obra bibliográfica 
* *El trabajo manual del clero*, con Xosé Ramón Barreiro e Rafael Silva Costoyas, 1968, Porto y Cía. Editores.
* *Prostitución y sociedad*. Barcelona : A.T.E., 1977. ISBN 84-7442-021-0
* *Santuarios de Galicia: (Diócesis de Santiago de Compostela)*. Arcebispado, 1983. ISBN 84-300-6725-6
* *Encuesta R.A.M. (religiosa, axiológica, moral): a jóvenes de 14-15 a 19-20 años*. Colectiva, con F. Falgueras. Secretariado Nacional de Formación Profesional de la Iglesia, 1985. ISBN 84-398-4510-3
* *Guía para visitar los santuarios marianos de Galicia*. Colectiva, con Mani Moretón e Genaro Martínez. Ediciones Encuentro, 1989. ISBN 84-7490-229-0
* *Santuarios de Galicia*. Biblioteca 114, Editorial Compostela, 1991. ISBN 84-85553-44-6
* *Obispos de Iria Flavia y arzobispos de Santiago*. Santiago de Compostela: Agencia Gráfica, 1997. ISBN 84-605-6048-1
* *El apóstol Santiago*. San Pablo, 1999. ISBN 84-285-2153-0
* *El apóstol Santiago y su sepulcro*. San Pablo, 2003. ISBN 84-285-2538-2

## Notas 
## Véxase tamén 
### Bibliografía 
*
James Redding Ware

**James Redding Ware**, coñecido polo pseudónimo **Andrew Forrester**, nado en 1832 e finado contra 1909 foi un novelista e dramaturgo británico, recoñecido hoxe por ser o primeiro en facer unha detective muller nunha obra de ficción, concretamente na obra *The Female Detective* (1864).

## Obra 
* *The fortunes of the House of Pennyl: A Romance of England in the Last Century* (1860)
* *A Nice Quiet Cottage. A One-act Farce (1863)*
* *The female detective* (1864)
* *The Road Murder. Analysis of this Persistent Mystery* (1865)
* *Opera Comique* (1870)
* ''The Death Trap; Or a Cat's-Paw. A Drama in Four Acts* (1870)
* *The Modern Hoyle; Or, How to Play Whist - Chess - Cribbage - Dominoes - Draughts - Backgammon, and Besique* (1870)
* *The Isle of Wight* (1871)
* *Bothwell: A Drama in Four Acts* (1871)
* *Pipermans' Predicaments. A Farce, in One Act* (1871)
* *Bothwell. A Drama, in Four Acts* (1871)
* *The Meadows of St. Gervais. A Farce-comedy, in Two Acts* (1871)
* *One Snowy Night. A Comedy, in One Act* (1871)
* *In Quarantine. A Comedy, in One Act* (1871)
* *The Polish Jew: a drama in three acts* (Emile Erckmann, Alexandre Chatrian, trans JR Ware 1872?)
* *Before the Bench: Sketches of Police Court Life* (1880)
* *Some Social Science. A Satirical Comedy, in Three Acts* (1880)
* *Alpine Betrothals. A Swiss Eclogue, for Music* (1880)
* *Constant Woman: A Drawing-room Drama for Two and a Parlourmaid* (1881)
* *A Woman Will be a Woman. An Original Duologue* (1883)
* *Twenty and Forty. An Original Comedy* (1883)
* *Life and Speeches of His Royal Highness Prince Leopold* (1884)
* *Wonderful Dreams of Remarkable Men and Women* (1884)
* *Famous Centenarians*(1886)
* *Mistaken Identities: Celebrated Cases of Undeserved Suffering, Self-deception, and Wilful Imposture* (1886)
* *The Life and Times of Colonel Fred Burnaby* (with RK Mann, 1886)
* *Passing English of the Victorian Era: A Dictionary of Heterodox English Slang and Phrase* (1909)

## Notas 
## Véxase tamén 
### Ligazóns externas 
* *No1 in ladies' detective tradition back in print after 150 years*, artigo en *The Guardin'' sobre a reimpresión da súa obra máis famosa.
Good Company

**Good Company** é unha canción que forma parte do álbum A Night at the Opera, editado en 1975 pola banda de rock inglesa Queen.

Brian May, o guitarrista, foi o autor da canción e era tamén quen a icantaba, ao tempo que tocaba o banjo, nas actuacións en directo, que substituíu por un ukelele na versión gravada.

A canción, inspirada na vida do pai do compositor, narra a historia dun rapaz ao que o seu pai lle daba consellos para saber elixir as compañías. Logo, ao ir pasando o tempo, casa e vai perdendo interese polos seus amigos e estes van desaparecendo, e así vai facéndose vello.

Ao final fala un home de idade avanzada que narra a historia e experiencias da súa vida, porque xa non ten a quen máis contarllas.

## Ficha técnica 
* Brian May: guitarra, ukelele ou banjo, composción e voz.
* John Deacon: baixo.
* Roger Taylor: batería.
FIP

**FIP** (orixinalmente **France Inter Paris**) é unha emisora de radio francesa de ámbito nacional pertencente á cadea pública Radio France. Iniciou as súas emisións o 5 de xaneiro de 1971.

## Formato
O concepto que hai detrás de FIP apenas cambiou dende a súa creación: música continua, interrompida só para boletíns de tráfico, anuncios ocasionais sobre próximos eventos, e emisión de noticias breves 10 minutos antes de cada hora, pero sen publicidade.

A programación de FIP é unha mestura ecléctica de xéneros musicais: chanson, clásica, música de cine, jazz, rock, música do mundo e máis, pero poñendo un especial coidado no paso dun tema a outro. FIP é unha das poucas emisoras do mundo en transmitir este tipo de programación durante todo o día.

## Historia 
A emisora foi creada o 5 de xaneiro de 1971 por Jean Garetto e Pierre Codou, ambos presentadores de fin de semana en France Inter. Emitía desde París, en 514 m (585&nbsp;kHz) na onda media, de aí o seu nome orixinal **F**rance **I**nter **P**aris 514. Destacou polo seu particular estilo de programar e o ton doce dos seus locutores informando dos problemas de tráfico con humor e ironía.

Logo de París, a emisora foi emulada noutras cidades (Lión, Marsella e así sucesivamente), nas cales emiten a mesma música e noticias cos eventos e o estado do tráfico local. A letra P en FIP cambia segundo a localización: FIB, FIL, FIM e así sucesivamente.

Como a maioría de emisoras de Radio Francia, FIP pasou á FM e estéreo.

## Véxase tamén
### Ligazóns externas
*Páxina oficial da emisora
Love of My Life

***Love of My Life*** ("O amor da miña vida") é unha balada de piano do grupo inglés Queen, escrita entre 1974 e 1975 por Freddie Mercury e lanzada en 1975. Mercury compuxo este tema pensando na que era a súa moza nesa época, Mary Austin, e a quen este se referiu máis dunha vez como o amor da súa vida.

## Historia 
O tema alcanzou o número 1 das listaxes de popularidade en Suramérica nunha edición single da versión de *Live Killers*, e chegou a ser un clásico. Pertence ao álbum *A Night at the Opera*, de 1975. Foi escrita orixinalmente en piano por Mercury. O guitarrista Brian May toca a arpa (gravou acorde por acorde e logo xuntounos) e tamén algúns motivos de guitarra.

Esta canción atópase nas tonalidades de dó maior e fa maior, con partes en si bemol. Cando a tocaban en directo, May utilizaba unha guitarra de doce cordas. Esta canción gustaba tanto nos concertos que Mercury deixaba de cantar frecuentemente, para que a audiencia a cantase completamente, o que animou á banda a escribir futuras cancións como *We Will Rock You* e *Radio Ga Ga*, tendo na mente a participación do público. 

Pódese atopar unha versión en vivo deste tema no álbum *Live Killers*, de 1979. Tamén se gravou en vivo no concerto *Rock Montreal*, de novembro de 1981, en Queen On Fire: Live At The Bowl, de xuño de 1982, e en ''Live At Wembley '86''.

## Outras versións 
Numerosos artistas lanzaron versións comerciais de "Love of My Life", incluíndo a Declan Galbraith, Scorpions, Michael Burgess, Extreme, Rose Marie, Elaine Paige, Mark Slaughter, Paulo Ricardo, Norma Waterson, a banda romanesa Iris e o cuarteto vocal checo 4TET.
Félix García Arriaga

**Félix García Arriaga**, finado en Ribeira o 6 de maio de 1991, foi un médico e político galego.

## Traxectoria 
Médico. Foi nomeado alcalde de Ribeira e tomou posesión o 26 de xullo de 1963. Permaneceu no cargo até 1973. Finou en Ribeira o 6 de maio de 1991.

## Vida persoal 
Casou con María Luisa Leyra Fernández.
## Notas 
## Véxase tamén 
### Bibliografía 
* "Un mandato hacia la modernidad", *La Voz de Galicia*, Barbanza-Muros-Noia, 13-12-2000, p. 6.
The Prophet's Song

"'''The Prophet's Song'*" é unha canción da banda británica de rock Queen, a oitava do seu cuarto álbum de estudio, titulado *A Night at the Opera.'' A canción foi escrita por Brian May e é unha das máis complexas e longas en toda a carreira da banda.

## Historia 
"The Prophet's Song", escrita por Brian May a mediados de 1974, foi inspirada nun soño do guitarrista, no cal a Terra era destruída. Nesta época, o instrumentista estaba hospitalizado, por problemas de hepatite que case o levan á morte. Segundo o músico, o soño tamén o fixo reflectir acerca do futuro da sociedade humana e os seus problemas de relación, que envolve a interacción social e a empatia.

Para producir a canción, o músico utilizou practicamente todos os recursos usados en "Bohemian Rhapsody", composición do mesmo álbum. Con varias voces, *riffs* intricados e tamén voces a capella interpretadas por Freddie Mercury, que definiu a peza como "ultraxante e xigantesca". Outra característica de "The Prophet's Song" son seus versos apocalípticos.

## Ficha técnica 
* Freddie Mercury: voces.
* Brian May: guitarra, koto, composición e voces de apoio.
* John Deacon: baixo.
* Roger Taylor: batería e voces de apoio.
Incubadora de Wikimedia

right|thumb|Portada en español da Incubadora de Wikimedia do 23 de marzo de 2013
A **Incubadora de Wikimedia** (en inglés *Wikimedia Incubator*) é un wiki da Fundación Wikimedia, iniciado o 2 de xuño de 2002. Úsase como zona de probas e incubadora para novos proxectos da fundación ou versións en novos idiomas de proxectos existentes.
Lingua diula

A **lingua diula** (tamén **dioula**, **dyula**, **yula** ou **jula**) é unha lingua da familia mandé autóctona de Costa do Marfil, Malí e principalmente de Burkina Faso. Tradicionalmente foi unha lingua comercial en África Occidental como primeira ou segunda lingua. Utilízase xeralmente para comerciar e como forma de comunicación dentro das tribos coexistindo co francés, que é idioma oficial.

Outros dos idiomas ou dialectos falados na zona son: yacuba, senufo, baoulé e anyi. Está relacionado coa lingua bambara da mesma forma que o está o inglés británico do inglés estadounidense. Tamén é mutuamente intelixible co malinké.

Existen tres tipos de escritura para o diula: unha baseada en alfabeto árabe, outra baseada no alfabeto latino e outra máis nun alfabeto autóctono chamado n'ko.

## Escrita 
### Alfabeto n'ko 
#### Vogais 
#### Consoantes 
## Notas 
## Véxase tamén 
### Ligazóns externas 
* Lingua diula no Ethnologue
Triciclo

miniatura|Triciclo antigo.
miniatura|Bicicletas contemporáneas de tres roda
Un **triciclo** (de tri, tres e do grego *κύκλος*, círculo, roda) é un vehículo de tres rodas, xeralmente impulsado por forza humana. Tamén entran na categoría os triciclos motorizados que son moi similares a unha motocicleta. Polo común os automóbiles con tres rodas non se denominan triciclos.

Son amplamente coñecidos os triciclos para nenos, xa que adoitan ser o primeiro vehículo de moitos pequenos debido á súa estabilidade, potencial de diversión e prezo. Polo xeral os pedais que o impulsan atópanse na roda dianteira, se ben algúns posúen piñóns e cadea similar ao da bicicleta impulsando as rodas traseiras.

O primeiro triciclo foi construído en 1655 ou 1680 por un parapléxico alemán chamado Stephan Farffler, que vivía preto de Nürnberg. Farffler era un reloxeiro e o seu triciclo tiña engrenaxes e manivelas que lle permitían moverse sen necesidade de usar as súas pernas.

## Notas 
## Véxase tamén
Wikipedia en xaponés

**Wikipedia en xaponés** (en ; *Wikipedia Nihongo-ban*) é a edición xaponesa de Wikipedia, unha enciclopedia libre e aberta. Esta edición é a oitava máis grande despois da Wikipedia en inglés, alemán, francés, polaco, italiano, español e ruso. Comezou en marzo de 2001, e esta versión da enciclopedia contén  artigos e  usuarios, dos cales  son activos.

## Historia 
En marzo de 2001 creáronse tres novas Wikipedias: a alemán, a catalá, e a xaponesa. A páxina orixinal  estaba escrita en rōmaji, posto que o software non permitía caracteres xaponeses.

O primeiro artigo foi "Nihongo Non Funimekusu" (aínda que era incorrecto, probablemente quería dicir *onso taikei*, fonoloxía) e estaba escrito en rōmaji.

O 1 de setembro de 2002, o software foi actualizado á "Fase III" e os artigos foron trasladados á nova versión. Foi neste punto no que se traduciu o software interface ao xaponés.

O 17 de decembro de 2009, a Wikipedia en xaponés é excedida pola Wikipedia en italiano con pouco máis de 639 000 artigos, o 22 de marzo de 2011 é superada pola Wikipedia en español con pouco máis de 740 000 artigos, o 21 de setembro de 2011 é superada pola Wikipedia en ruso con pouco máis de 769 000 artigos e o 21 de outubro pola Wikipedia en neerlandés con pouco máis de 773 000 artigos.
[right|thumb|300x300px|A Wikipedia en xaponés, é a Wikipedia con máis contribucións anónimas de entre as dez maiores [Wikipedias.]]

## Fitos 
* 20 de maio de 2002: creación.
* 12 de febreiro de 2003: 1 000 artigos.
* 23 de marzo de 2003: 5 000 artigos.
* 15 de xuño de 2003: 10 000 artigos.
* 26 de maio de 2004: 50 000 artigos.
* 11 de febreiro de 2005: 100 000 artigos.
* 9 de abril de 2006: 200 000 artigos.
* 15 de decembro de 2006: 300 000 artigos.
* 10 de agosto de 2007: 400 000 artigos.
* 25 de xuño de 2008: 500 000 artigos.
* 8 de xullo de 2009: 600 000 artigos.
* 31 de agosto de 2010: 700 000 artigos.
* 3 de abril de 2012: 800 000 artigos.
* 14 de marzo de 2014: 900 000 artigos.
* 26 de xaneiro de 2016: 1 000 000 de artigos.

## Notas 
## Véxase tamén 
### Ligazóns externas 
* Wikipedia en xaponés 
* Wikipedia en xaponés (móbil)
Wikiquote

**Wikiquote** é unha colección de citas soadas de personaxes famosos, libros e proverbios. Realízase de forma colaborativa a través de Internet, baixo a licenza libre GFDL, e baseándose en tecnoloxía wiki. Baséase nunha idea de Daniel Alston, implementada por Brion Vibber.

É un proxecto irmán de Wikipedia, sendo auspiciado tamén pola Fundación Wikimedia, e utilizando o mesmo software, MediaWiki.

Non alcanzou un desenvolvemento tan grande como Wikipedia, pero existen xa versións en varios idiomas. Entre todos eles conta con máis de 364 000 páxinas, das que unhas cen mil poden ser propiamente artigos de citas (sen contar redireccións, páxinas de conversa nin instrucións sobre o propio proxecto). Máis de vinte mil destes artigos corresponden á versión en inglés. A versión en español é a sétima en número de artigos: ten máis de dezanove mil páxinas, das que máis de cinco mil son artigos de citas.

## Principais Wikiquote e a súa evolución 
O interese por Wikiquote fixo crecer os proxectos. O 13 de novembro de 2004, a versión en inglés alcanzou os 2000 artigos. En marzo de 2005, antes de que o subdominio en inglés alcanzase os 3000 artigos, Wikiquote entre todos os seus idiomas xa presentaba 10 000 páxinas. Ao concluír 2005 xa había 7 Wikiquotes con máis de 2000 artigos de citas (como antes, sen contar páxinas de conversa, de redirección nin de axuda), mentres Wikiquote en español apenas superaba os mil:

right|thumb|Crecemento de Wikiquote até maio de 2006, cando os proxectos en alemán e en inglés achegábanse aos 7000 artigos. Non aparece Wikiquote en francés, que tivo que pechar.
En xaneiro de 2006, 26 proxectos estaban activos (no sentido de que tiñan polo menos un artigo lexítimo de citas e rexistraron polo menos unha edición no mes).

En abril, [//gl.wikiquote.org/wiki/fr:Accueil Wikiquote] en francés (o terceiro proxecto en número de artigos) foi pechada por problemas legais, xa que parte do contido podía violar dereitos de bases de datos. O 4 de decembro de 2006 foi reaberta, e un ano despois superaba os oitocentos artigos ([//gl.wikiquote.org/wiki/fr:Special:Statistics segundo as súas estatísticas]).

Para o 3 de xaneiro de 2008, as catorce Wikiquotes que superaban os mil artigos eran:

Ao comezar 2009, 16 versións de Wikiquote superaban os mil artigos:

Ao comezar 2010, 21 edicións superan os mil artigos:
thumb|182x182px|Logo proposto para Wikiquote en español.

## Véxase tamén 
### Outros artigos
* Wikipedia
* Galizionario
* Galilibros
* Galifontes
* Meta-Wiki
* Galicitas
Wikipedia en neerlandés

A **Wikipedia en neerlandés** (en ) é a edición en neerlandés de Wikipedia. Comezada en xuño de 2001, esta edición tiña uns 100.000 artigos en outubro de 2005, e foi a cuarta Wikipedia en superar o millón de artigos, despois das edicións inglesa, alemá e francesa.

Esta versión da enciclopedia contén  artigos e  usuarios, dos cales  son activos.

## Evolución 
Estivo na sexta posición por número de artigos, aínda que foi superada pola xaponesa, e pola Wikipedia en español en xuño de 2010 manténdose desde entón no oitavo posto até ser superada pola Wikipedia en portugués en decembro de 2010 e pouco despois pola Wikipedia en ruso.

En abril de 2011 volveu superar en cantidade de artigos á Wikipedia en portugués. En outubro de 2011 adiantou á Wikipedia en ruso e en xaponés, e tras aumentar en 80.000 artigos en apenas once días grazas ao uso de bots, superou á Wikipedia en español e á Wikipedia en polaco o 30 de outubro de 2011, alcanzando así o quinto posto en cantidade de artigos. En novembro de 2011 superou á Wikipedia en italiano, colocándose cuarta en número de artigos e alcanzou a cifra dun millón de artigos trala creación por parte de bots de máis de 100.000 artigos en só 10 días. Durante abril de 2012 superou á Wikipedia en francés, colocándose terceira en número de artigos. A partir de febreiro de 2013, grazas a un bot que crea preto de 1.000 artigos por hora, a Wikipedia en neerlandés engadiu velozmente máis de 400.000 artigos, pasando de 1.100.000 en febreiro a máis de 1.500.000 a fins de abril de 2013. En xuño de 2013 superou á Wikipedia en alemán, pasando a ocupar a segunda praza tras a Wikipedia en inglés. Posteriormente volveu a baixar á cuarta posición.

Ten 757 693 usuarios, dos cales 4147 son activos.

## Fitos 
* 12 de abril de 2013: 1.500.000 artigos.
* 17 de decembro de 2011: 1.000.000 artigos.
* 7 de decembro de 2011: 900.000 artigos.
* 31 de outubro de 2011: 850.000 artigos.
* 22 de outubro de 2011: 800.000 artigos.
* 18 de setembro de 2011: 750.000 artigos.
* 19 de xuño de 2011: 700.000 artigos.
* 7 de novembro de 2010: 650.000 artigos.
* 30 de abril de 2010: 600.000 artigos.
* 30 de xullo de 2009: 550.000 artigos.
* 30 de novembro de 2008: 500.000 artigos.
* 17 de xaneiro de 2008: 400.000 artigos.
* 15 de setembro de 2007: 350.000 artigos.
* 29 de maio de 2007: 300.000 artigos.
* 26 de decembro de 2006: 250.000 artigos.
* 24 de maio de 2006: 200.000 artigos.
* 18 de marzo de 2006: 150.000 artigos.
* 14 de outubro de 2005: 100.000 artigos.
* 27 de xaneiro de 2005: 50.000 artigos.
* 7 de febreiro de 2004: 20.000 artigos.
* 3 de agosto de 2003: 10.000 artigos.
* 19 de xuño de 2001: 1 artigo.

## Dato 
No ano 2013, o 57% dos seus artigos están editados por robots.

## Notas 
## Véxase tamén 
### Bibliografía 
*de Smits, Ap. "Dat zoeken we op! Wikipedia vs. de Britannica en Encarta". *Personal Computer Magazine*, en abril de 2008. 
### Ligazóns externas 
* Wikipedia en neerlandés 
* Wikipedia en neerlandés (móbil)
Wikipedia en ruso

A **Wikipedia en ruso** (en ) é a edición de Wikipedia en lingua rusa. Foi creada o 20 de maio de 2001.  O 25 de febreiro de 2010 alcanzou os 500.000 artigos. O 29 de novembro de 2006, a *Wikipedia en ruso* foi galardoada polo Estado ruso co "Premio Runet" (Премия Рунета) na categoría de ciencia e educación, galardón que repetiu en 2007 e 2009.

É a Wikipedia con máis artigos das que utilizan o alfabeto cirílico. Esta versión da enciclopedia contén  artigos e  usuarios, dos cales  son activos.

## Datas importantes 
miniatura|400x400px|Número de artigos na Wikipedia en ruso no período 2005-2010 (en miles).
* Decembro de 2002. Créase a Wikipedia en ruso.
* 23 de decembro de 2005. A Wikipedia en ruso alcanza os 50.000 artigos.
* 16 de agosto de 2006. A Wikipedia en ruso alcanza os 100.000 artigos.
* 10 de marzo de 2007. A Wikipedia en ruso alcanza os 150.000 artigos.
* 4 de setembro de 2007. A Wikipedia en ruso alcanza os 200.000 artigos.
* 17 de marzo de 2008. A Wikipedia en ruso alcanza os 250.000 artigos.
* 18 de xullo de 2008. A Wikipedia en ruso alcanza os 300.000 artigos.
* 22 de xaneiro de 2009. A Wikipedia en ruso alcanza os 350.000 artigos.
* 18 de abril de 2009. A Wikipedia en ruso alcanza os 380.000 artigos.
* 16 de xuño de 2009. A Wikipedia en ruso alcanza os 400.000 artigos.
* 6 de novembro de 2009. A Wikipedia en ruso alcanza os 450.000 artigos.
* 25 de febreiro de 2010. A Wikipedia en ruso alcanza os 500.000 artigos.
* 18 de xuño de 2010. A Wikipedia en ruso alcanza os 550.000 artigos.
* 8 de outubro de 2010. A Wikipedia en ruso alcanza os 600.000 artigos.
* 16 de xaneiro de 2011. A Wikipedia en ruso alcanza os 650.000 artigos.
* 13 de abril de 2011. A Wikipedia en ruso alcanza os 700.000 artigos.
* 7 de agosto de 2011. A Wikipedia en ruso alcanza os 750.000 artigos.
* 10 de decembro de 2011. A Wikipedia en ruso alcanza os 800.000 artigos.
* 3 de maio de 2012. A Wikipedia en ruso alcanza os 850.000 artigos.
* 10 de xullo de 2012. A Wikipedia en ruso protesta contra a censura en Runet
* 8 de setembro de 2012. A Wikipedia en ruso alcanza os 900.000 artigos.
* 7 de xaneiro de 2013. A Wikipedia en ruso alcanza os 950.000 artigos.
* 11 de maio de 2013. A Wikipedia en ruso alcanza o 1.000.000 de artigos.

## Notas 
## Véxase tamén 
### Ligazóns externas 
* Wikipedia en ruso 
* Wikipedia en ruso (móbil)
Supervivente

miniatura|Un lugar con grandes dificultades para a supervivencia é unha illa deserta.
Denomínase **supervivente** ou **sobrevivente** a aquela persoa que logra manterse con vida en situacións adversas e que polo xeral causarían a súa morte.

## Na cultura popular 
### Cinema 
*Filmes sobre supervivencia
### Televisión 
**Lost*

## Notas 
## Véxase tamén 
### Ligazóns externas 
* Cociña solar para a supervivencia ; factores a ter en conta, alto rendemento, desmontable, transportable e ecolóxica.
James Dewar

**James Dewar** nado o 20 de setembro de 1842 en Kincardine-on-Forth (Escocia) e finado o 27 de marzo de 1923) en Londres, foi un físico e químico escocés.

## Traxectoria
Foi o máis novo de seis irmáns e quedou orfo de pai e nai aos 15 anos. Naceu en Kincardine-on-Forth e foi educado en Dollar Academy e na Universidade de Edimburgo, onde se graduó. Posteriormente converteríase en profesor na Universidade de Cambridge en 1875, facéndose membro da Royal Institution en 1877. Desenvolveu a fórmula química do benceno e realizou un extenso traballo no campo da espectroscopia durante máis de 25 anos. En 1891 descubriu o proceso para producir osíxeno líquido en cantidades industriais. Inventou un depósito illante, o vaso Dewar, para estudar os gases a baixas temperaturas. Usou este invento para transportar gases líquidos, como hidróxeno, en 1898. Tamén foi o primeiro en obter hidróxeno sólido En 1905 observou que o carbón frío podía producir baleiro. Esta técnica foi moi útil para a experimentación na física atómica.

Xunto con Sir Frederick Augustus Abel desenvolveu explosivos sen fume, cuxo nome común é cordita.
## Ligazóns externas 
*Meiklejohn, William, "*Tulliallan: Four lads o’ pairts: Sir James Dewar (1842-1923)*". Kincardine Local History Group. *(en inglés)*
*"*Sir James Dewar (1842–1923)*". British Broadcasting Corporation, Broadcasting House, Portland Place, Londres. bbc.co.uk. 2004. *(en inglés)*
*Bellis, Mary, "*Inventors Sir James Dewar *". about.com. *(en inglés)*
Seaside Rendezvous

"**Seaside Rendezvous**" é unha canción do grupo de rock británico Queen, que figura como número sete do seu cuarto álbum de estudio: *Unha Noite na Ópera.* A canción, que nunca foi interpretada en directo, foi escrita por Freddie Mercury e amosa claras influencias do vaudeville e do "music hall".

Esta canción conta cunha curiosa sección de ponte musical executada vocalmente por Mercury e mais por Roger Taylor, na súa parte central.

Nesa parte musical escóitanse uns alegres e agudos sons dun kazoo, producidos vocalmente por Mercury e Taylor, que alcanzan notas infrecuentemente altas. Entre outros instrumentos, tamén interpretan os sons de tubas e trompetas.

Trátase dunha das poucas cancións de Queen nas que Brian May non ten participación ningunha.

A canción parece doutro tempo. Trátase dunha especie de foxtrot, cun aire de ragtime e cunha letra que parece máis ben dos anos 20 ou 30 ("Be My Clementine"). 

## Ficha técnica 
* Freddie Mercury: guitarra solista e voces de apoio, piano e interpretación vocal de instrumentos de vento. 
* John Deacon: guitarra baixo. 
* Roger Taylor: batería, triángulo e interpretación vocal de instrumentos de metal.
Sweet Lady

**Sweet Lady** é unha canción de rock composta por Brian May, guitarrista de Queen. A canción está incluída como a sexta pista do álbum *A Night at the Opera*, realizado en 1975.
No comezo da canción, apréciase o son moi persoal e especial da guitarra de Brian May, chamada Red Special.

Musical e literalmente é a canción predecesora de *Tie Your Mother Down*, que aparecería o ano seguinte no álbum *A Day at the Races*.

Roger Taylor lembra esta canción como a execución de batería máis difícil que lle tocou interpretar.
Fotorreceptor

En bioloxía, un **fotorreceptor** é unha neurona ou unha molécula sensible á luz.

En electrónica, un **fotorreceptor** é un compoñente capaz de transformar unha radiación luminosa en sinal eléctrica.
'39

''''39''' é unha canción da banda de rock inglesa Queen, escrita polo seu guitarrista Brian May e editada na cara B do sinxelo "You're My Best Friend", extraído do álbum *A Night at the Opera*, lanzado en 1975. A canción é cantada por Brian May e foi definida como unha "balada folk".

Na versión de estudio a canción foi interpretada por Brian May, mentres que nos concertos era Freddie Mercury quen a interpretaba, como se pode escoitar no disco en directo *Live Killers.*

Afirmouse que a inspiración para a letra a canción podería provir da obra de Hermann Hesse. Tamén se especulou con que a letra da canción podería estar relacionada co comezo da segunda Guerra Mundial e a partida de soldados á fronte. Con todo, o seu propio autor declararía que a canción "trata sobre alguén que se vai e abandona a súa familia, e que, cando volve, para el só pasou un ano pero a súa familia envelleceu cen anos", en alusión á teoría da relatividade e o efecto de dilatación do tempo.

Durante o concerto en tributo a Freddie Mercury só foi presentada a primeira estrofa e o coro desta canción, interpretada por George Michael. Esta canción tamén foi interpretada durante as xiras de Queen + Paul Rodgers e servía, comunmente, para que Brian presentase os músicos que completaban a banda.

A banda española Mago de Oz ten unha versión desta canción titulada "Resacosix en la barra", que aparece no seu disco de 2007 "La ciudad de los árboles". A canción "'39" é  a número 39 da discografía de Queen.

## Notas 
## Véxase tamén 
### Bibliografía 
* 
*
MenuAffinity

***MenuAffinity*** é unha aplicación multiplataforma para teléfonos móbiles adicada á gastronomía. A súa principal utilidade é a busca de menús do día nos restaurantes. Atópase dispoíbel para Android, iOS e Windows.

Foi creada polo programador galego Pedro Otero López.

## Notas
## Véxase tamén
### Outros artigos
* *Just Eat*
* Menú do día
### Ligazóns externas
*Páxina oficial.
You're My Best Friend

"'''You're My Best Friend'*" é un sinxelo da banda británica de rock Queen, lanzado en 1976. A canción foi escrita polo baixista John Deacon, e pertence ao álbum *A Night at the Opera'', de 1975.

A canción foi escrita en homenaxe á esposa de John Deacon, Veronica Tetzlaff, e salienta por estar escrita no piano, instrumento que John estaba aprendendo a tocar. Na gravación, o baixista quería que o vocalista e pianista Freddie Mercury a tocase nun piano eléctrico Wurlitzer, petición á que Mercury se negou axiña, xa que rexeitaba os pianos eléctricos. Xa que logo, foi John Deacon quen gravou o piano nesta peza.

"You're My Best Friend", que alcanzou a décimo sexta posición nas listas dos Estados Unidos, é citada xeralmente polos medios especializados como un dos cumio de toda a carreira de Queen. A revista Rolling Stone definiuna como unha das tres mellores interpretacións vocais de Freddie Mercury, xuntamente con "Bohemian Rhapsody" e "We Are the Champions".

"You're My Best Friend" foi tamén gravada nunha versión en directo en *Live Killers*, e figura ademais en varios discos compilatorios, como *Greatest Hits*, *Absolute Greatest* e *Queen Forever*.

## Ficha técnica 
* John Deacon: baixo, piano eléctrico Wurlitzer e composición.
* Freddie Mercury: voces.
* Brian May: voces de apoio e guitarra.
* Roger Taylor: batería e voces de apoio.
Lazing on a Sunday Afternoon

"**Lazing on a Sunday Afternoon**" é unha canción do grupo inglés Queen escrita polo falecido integrante do grupo Freddie Mercury.

A canción ten un estilo semellante á música de cabaré dos anos 1920. A voz de Mercury escóitase distorsionada, xa que a canta nunha xerra de cervexa. O tema foi lanzado no ano 1975 co famoso álbum *A Night at the Opera.* Ten unha duración de 1:07 minutos e é, xa que logo, a segunda canción máis curta de Queen, despois de "Dear Friends".
Menú do día

miniatura|dereita|220px|Pratos dun menú do día nun restaurante español.
miniatura|Paella, prato dun menú do día (España).
En restauración, o **menú do día** é o tipo de menú servido nos establecementos nos cales se oferta varios pratos dentro dunha oferta limitada, mantendo un prezo fixo, xeralmente económico, indepentemente do prato que se escolla. Adoita estar composto por unha elección para o primeiro e o segundo prato. Nalgúns casos poden incluír tamén bebida, sobremesa ou café. É típico de España, e a súa orixe está no menú turístico que estableceu o ministerio de turismo en 1965 cun prezo máximo segundo a categoría do establecemento.

## Notas
## Véxase tamén
### Outros artigos
* Menú degustación
* Enxeñaría de menú
* MenuAffinity

miniatura|Fideuá, prato dun menú do día (España).

### Ligazóns externas
I'm in Love with My Car

'''''I'm In Love With My Car'''* é unha canción escrita por Roger Taylor, batería de Queen, na que canta amosando un rango alto moi infrecuente. Foi lanzada en 1975 como cara B de *Bohemian Rhapsody* e integra o álbum *A Night At The Opera'', do mesmo ano. Ao final da canción pódese escoitar o Alfa Romeo de Taylor, pero na versión do sinxelo o motor escóitase ao principio.

A canción está dedicada a Johnathan Harris pola súa paixón polos automóbiles, aínda que Brian May máis adiante diría que trata sobre a paixón que espertan os automóbiles no mesmo Roger Taylor.

En directo, a banda tocaba a cancíon como parte dun medley entre 1977 e 1981, cantada por Roger Taylor e con Freddie Mercury no piano e nos coros. Coa volta en 2005 de Queen e Paul Rodgers, a canción volveu ao repertorio clásico dos concertos.

### Ficha técnica 
* Roger Taylor: batería, voces e composición.
* Brian May: guitarra e voces de apoio.
* John Deacon: baixo.
* Freddie Mercury: piano e vocais de apoio.
Depresión posparto

A **depresión posparto** é unha doenza psiquiátrica caracterizada pola depresión no contexto da maternidade.

Os estudos amosa entre un 5% e 25% de prevalencia pero as diferenzas metodolóxicas entre diferentes estudos fai que a verdadeira taxa de aparición non estea clara.

Cómpre non confundir a depresión posparto, recoñecida como doenza, da tristeza da maternidade ou *maternity blues*, que é un proceso fisiolóxico máis frecuente.

## Notas
## Véxase tamén
### Outros artigos
*Tristeza da maternidade
* Maternidade

### Ligazóns externas
*Ficha da depresión posparto en Medline.
Tristeza da maternidade

A **tristeza da maternidade** (en inglés, ***maternity blues*** ou ***baby blues***), tamén coñecida coma **síndrome do terceiro día** (por comezar a se manifestar entre o terceiro e sétimo día desde o parto), é unha resposta fisiolóxica normal é adaptativa que se dá nas mulleres que veñen de dar a luz, e que se caracteriza por unha leve alteración do estado de ánimo que pode implicar apatía, tristeza leve, labilidade emocional, ansiedade e outros cambios no humor dentro do espectro da depresión. Polo xeral adoita afectar as nais nos primeiros días posparto, mais é posíbel que afecten tamén ao proxenitor paterno. Afecta a 75-80% das nais, e os síntomas poden durar desde unhas horas até varios días.

Cómpre non confundir a tristeza da maternidade coa depresión posparto, a cal é unha verdadeira doenza psiquiátrica. Porén, episodios severos e con síntomas moi floridos de tristeza da maternidade poderían ser un factor preditor para padecer depresión posparto nun futuro.

Algúns autores relacionan a tristeza da maternidade con posíbeis alteracións na glándula tiroide, que podería sufrir cambios transitorios durante o período posparto.

## Notas 
## Véxase tamén 
### Outros artigos 
* Depresión posparto
* *Maternity blues (filme)*
* Maternidade

### Ligazóns externas 
* Baby blues. American Pregnancy Association.
Fotorreceptor (bioloxía)

## Xeneralidades 
En bioloxía, segundo o contexto, o termo **fotorreceptor** pode designar a:
* unha neurona sensorial sensíbel á luz que se encontra na capa posterior da retina (denominádose entón **célula fotorreceptora** ou **neurona fotorreceptora**), ou
* unha molécula que asegura a transdución da enerxía luminosa nun sinal bioquímico no seo dunha célula fotorreceptora.

## Neuronas fotorreceptoras 
miniatura|200px|Estrutura dos conos e dos bastóns.
### Clases de neuronas fotorrecpetoras 
As **neuronas fotorreceptoras** poden, grazas á súa capacidade de adaptación, responder ás moi débiles intensidades luminosas que entran no ollo (en condicións experimentais precisas, un só fotón pode ser suficiente para estimulals). Existen dous tipos: 
* os conos, para respostas rápidas e sensíbeis dependendo do seu a diferentes gamas de lonxitude de onda da luz e, polo tanto, permiten ver as cores, pero tamén para ter unha visión clara (alta agudeza visual), e 
* os bastóns, ou bastonetes, de resposta máis lenta e máis grande, dos que hai un só tipo (pero que ten máis pigmentos fotorreceptores que os conos) que permiten a visión nocturna, pero non a visión das cores. Tamén permiten a visión periférica.

(Ver tamén célula ganglionar retinal fotosensible).

### Propiedades funcionais das neuronas fotorreceptoras 
As neuronas fotorreceptoras converten, por un proceso fotoquímico, a enerxía luminosa nun sinal neuroquímico. Teñen a característica fisiolóxica de estaren continuamente activadas en ausencia de estímulos. A resposta analóxica dos fotorreceptores á potencia luminosa segue aproximadamente unha lei logarítmica.

Transmiten esta actividade a través das súas sinapses coas células bipolares e horizontais, de tal maneira que a actividade destas células na superficie retiniana forman unha imaxe. Este sinal propágase entón a través das células bipolares até as células ganglionares. As células horizontais e as amácrinas desempeñan un papel importante propagando o sinal lateralmente na retina.

## Véxase tamén 
### Bibliografía 
* 
* 

### Outros artigos 
* Bastón (célula)
* Célula amácrina
* Célula bipolar da retina
* Célula horizontal da retina
* Cono (célula)
* Fitocromo
* Fototropina
* Iodopsina
* Ollo
* Retina
* Rodopsina
* Visión
Xosé Manuel Rodríguez Pampín

**Xosé Manuel Rodríguez Pampín**, nado en Melide en 1940 e finado no mesmo concello o 5 de xuño 1997, foi un sacerdote católico, escritor, tradutor e dramaturgo galego en lingua galega.

## Traxectoria 
Estudou no Seminario de Santiago de Compostela e na Universidade Pontificia Comillas e foi profesor de relixión en varios institutos de ensino medio. Reivindicou a liturxia en galego e publicou principalmente en *Encrucillada* e *Grial*, incluído nesta última varios contos e tres pezas teatrais. Formou parte do equipo que traduciu a *Biblia ao galego*. Finou en Melide o 5 de xuño de 1997.

## Obra 
**A Biblia dos nenos*, de A. M. Cocagnac e Rosemary Haughton, tradución de Xosé Manuel R. Pampín, Lois Rodríguez e Anxel González Núñez, 1975, SEPT.
* *Creón, Creón*, obra de teatro, *Grial* n.º 50, 1975.
* *Nova conciencia na Igrexa galega*, 1976, SEPT, con prólogo de Miguel Anxo Araúxo Iglesias. ISBN 978-84-7337-021-9.
* *Ifixenia non quere morrer*, obra de teatro, *Grial* n.º 55, 1977. Incluída na Biblioteca 114 da Editorial Compostela en 1992.
* *Alcestes, traxedia en dous actos e sete cadros*, *Grial* n.º 62, 1978.
* *O Evanxelio dos nenos*, de Harold Wistone, tradución, 1979, SEPT, ISBN 978-84-7337-011-0.
* *Pro e contra da Litúrxia en galego: historia dunha polémica*. Canda Manuel Caamaño. SEPT, 1980. ISBN 84-7337-025-2.

## Recoñecementos 
En 1990 o equipo de José Fernández Lago e Andrés Torres Queiruga, no que el tamén participara, recibiu o Premio Nacional de Tradución de España polo traballo de traslado ao galego da *Biblia* (1973-1989).

O concello de Melide acordou en 1998 dedicarlle o nome dunha rúa, e executouno en 2011.

## Notas 
## Véxase tamén 
### Bibliografía 
*  (1998) *Diccionario Akal de Teatro* p.&nbsp;71, Ediciones Akal, ISBN 978-84-460-0827-9 .
* : "Del mito contra la dictadura al mito que denuncia la violencia y la guerra" en  (2005).  *Mitos e identidades en el teatro español contemporáneo*. ISBN 90-420-1806-02 .
*  (USC): "El teatro clásico griego y latino en Galicia a partir de la posguerra" pp 123–129 en  (1996). *Teatro clásico en traducción*. UM. ISBN 84-7684-738-6 .
### Ligazóns externas 
* Persoeiros das letras de Melide